|  |  |  |
| --- | --- | --- |
|  | **b u d a p e s t - F a s o r i R e f o r m á t u s** **E g y h á z k ö z s é gL E L K É S Z I H I V A T A L AH-1071 Budapest, Városligeti fasor 5. Tel/Fax: 3427-311****E-mail:** **hivatal@fasor.hu** **Honlap:** [**www.fasor.hu**](http://www.fasor.hu/)**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*****„Ég, de mégsem ég el…”*** ***(2Móz 3,2)*** | Fasori pecsét |

|  |
| --- |
| **Pályázati hirdetmény a Budapest-Fasori Református Kollégium** **intézményvezetői állásának betöltéséről** |
| *A pályázati hirdetmény tárgya* | A Budapest-Fasori Református Egyházközség, mint a Budapest-Fasori Református Kollégium fenntartója pályázati felhívást tesz közzé az intézményvezetői pozíció betöltésére. A többcélú intézmény vezetője feladatkörében ellátja a Budapest-Fasori Református Kollégium Julianna Általános Iskolájának igazgató teendőit, valamint irányítja a Budapest-Fasori Református Kollégium Csipkebokor Óvodája tagintézménye vezetőjének munkáját.  |
| *Pályázati cím* | A pályázatot elektronikus és nyomtatott formában szükséges benyújtani a hivatal@fasor.hu email címre, illetve a Budapest-Fasori Református Egyházközség, Somogyi Péter elnök-lelkipásztor, 1071 Budapest, Városligeti fasor 5. fenntartói képviselői címre. Az email tárgyában és a borítékon kérjük feltüntetni: *„Budapest-Fasori Református Kollégium intézményvezetői pályázat”.* |
| *A pályázat benyújtásának határideje* | **2020. március 31.**A pályázati hirdetménnyel kapcsolatban további tájékoztatás kérhető a Lelkészi Hivatalban hivatali időben, vagy a hivatal@fasor.hu email címen, illetve a +36 1 342 7311 telefonszámon. |
| *A pályázat elbírálásának határideje* | **2020. május 31.**A pályázati felhívás rövidített formában megjelenik a Reformátusok Lapjában, illetve teljes terjedelemben a fenntartó gyülekezet honlapján ([www.fasor.hu](http://www.fasor.hu)). A fenntartó a felhívást a fentieken túl más formában is megjelentetheti, közzéteheti. |

|  |
| --- |
| **A Budapest-Fasori Református Kollégium vezetői pályázatának** **feltételei, valamint a benyújtott pályázatok elbírálási szempontjai** |
| *A pályázatot meghirdető szerv* | Budapest-Fasori Református Egyházközség Presbitériuma1071 Budapest, Városligeti fasor 5.  |
| *A meghirdetett állás és megbízás időtartama, a munkavégzés helye* | A Budapest-Fasori Református Kollégium intézményvezetői pozíciójára, mint munkaviszonyra nézve a 2012.évi I. törvény (A munka törvénykönyve), a nemzeti köznevelésről szóló 2011. évi CXC. törvény, valamint a Magyarországi Református Egyház 1995. évi Köznevelési törvénye szabályai az irányadóak. Az intézményvezetői megbízás időtartama 5 tanév.Az intézményvezetői megbízás időszaka: 2020. augusztus 1. – 2025. július 31.A munkavégzés helye: Budapest-Fasori Református Kollégium Julianna Általános Iskolája, 1071. Budapest, Rottenbiller utca 43-45. |
| *Illetmény és juttatások* | Az illetmény és juttatások megállapítása során a mindenkor hatályos köznevelési törvény, költségvetési törvény (közalkalmazotti pedagógus bértábla), valamint a Magyarországi Református Egyház köznevelési törvénye és kapcsolódó egyéb jogszabályaik irányadóak; bér megegyezés szerint. |
| *Képesítési és egyéb feltételek* | * az intézményre előírt legmagasabb pedagógiai végzettség;
* intézményvezetői szakképzettség (közoktatásvezetői szakvizsga);
* min. 5 év szakmai gyakorlat pedagógus munkakörben;
* min. 3 év intézményvezetői, vagy egyéb vezetői, vezető-helyettesi gyakorlat oktatási intézményben vagy tanügy-irányításban;
* elkötelezett keresztyén hitvallás, erkölcsös életvitel, rendezett magánélet;
* teljes jogú református egyháztagság.
 |
| *A vezetői pályázat kötelező mellékletei* | 1. EUROPASS formátumú önéletrajz;
2. végzettséget, egyéb képzettséget igazoló okmányok másolata;
3. 3 hónapnál nem régebbi, büntetlen előéletet igazoló erkölcsi bizonyítvány;
4. Keresztelési és konfirmációi oklevél (vagy annak hiteles igazolása), és lelkipásztori igazolás a választói jogú egyháztagságról;
5. Nyilatkozatok az alábbiakról:
* A pályázó hozzájárul, hogy a pályázat elbírálásában közreműködők a pályázatba betekintsenek, és azt a fenntartó Presbitérium nyílt és/vagy zárt testületi ülésen tárgyalhassa;
* a pályázó hozzájárul személyes adatainak a pályázattal összefüggő kezeléséhez;
* a pályázó nyilatkozata arról, hogy nem áll a pedagógus, illetve vezetői foglalkoztatásától való eltiltás hatálya alatt;
* titoktartási nyilatkozat a pályázati folyamat során az azzal összefüggésben megismert fenntartói és intézményi adatokra nézve.
 |
| *A pályázat elbírálása* | A fenntartó a vezetői pályázatban foglaltak alapján, az alábbi szempontok figyelembe vételével hozza meg döntését:* a Kollégiummal kapcsolatos 5 éves szakmai stratégia és vezetői koncepció minősége, részletezettsége;
* a református keresztyén szellemiség, valamint a fenntartó gyülekezethez történő kötődés megjelenítése a vezetői koncepciónak a hitbeli nevelésre vonatkozó részeiben;
* a pályázó egyéb szakmai referenciái, szakmai és vezetői tapasztalatai;
* a pályázó keresztyén elköteleződése (lelkipásztori ajánlás, egyéb ajánlás becsatolása mellett).

A fenntartó képviselője a pályázat benyújtását követően személyes meghallgatást kezdeményez a gyülekezet Elnöksége, Presbitériuma, illetve a Kollégiumi Igazgatótanács részére. Ezt követően a fenntartó Presbitérium hoz döntést. A pályázó kérésre megismerheti a Kollégium működését, betekintést nyerhet a Kollégium dokumentumaiba, illetve ezek során tájékoztatást kérhet a Kollégium vezetőjétől, gazdasági vezetőjétől és óvodai tagintézmény-vezetőjétől.A pályázat kiírója fenntartja magának a jogot, hogy a pályázati eljárást eredménytelennek nyilvánítsa. A pályázati kiírásnak nem megfelelő, késedelmesen, vagy hiányosan beadott pályázatot a kiíró automatikusan érvénytelennek tekinti.A kiíró nem vállal semmilyen, a beadott pályázat eredményéből esetlegesen keletkező kártérítési kötelezettséget, és nem vállalja át a pályázat beadásával kapcsolatosan felmerülő bárminemű költség megtérítését sem. |